Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 512/12/4403	Nitra, 10.3.2014
EEČ : 2-32-97-2014

U Z N E S E N I E

Trestná vec:	obvinená XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.3.2014, spisová značka 2 Pv 512/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 10.3.2014, spisová značka 2 Pv 512/12/4403, bola určená všetkým obvineným skúšobná doba v trvaní 12 mesiacov.
Odôvodnenie:
XXXXX prokuratúry XXXXX uznesením sp. zn. 2 Pv 512/2012 zo dňa 09.01.2013, právoplatným dňa 18.01.2013 podľa § 216 odsek 1 písmeno a), b), c) Trestného poriadku podmienečne zastavila trestné stíhanie vedené proti obvineným XXXXX a XXXXX, voči ktorým bolo uznesením povereného príslušníka PZ Obvodného oddelenia PZ XXXXX sp. zn. ORP-1570/LU-NR-2012 zo dňa 01.09.2012 podľa § 199 odsek 1 Trestného poriadku začaté trestné stíhanie a uznesením povereného príslušníka PZ Obvodného oddelenia PZ XXXXX sp. zn. ORP-1570/LU-NR-2012 zo dňa 24.10.2012 podľa § 206 odsek 1 Trestného poriadku vznesené obvinenie pre prečin ohrozovania mravnej výchovy mládeže podľa § 211 odsek 1 písmeno b) Trestného zákona, ktorého sa dopustili  na tom skutkovom základe, že v období mesiaca jún 2012 v školskom roku 2011/2012 v Lužiankach zanedbávali povinnú školskú dochádzku svojho maloletého syna XXXXX, nar. XXXXX, žiaka Strednej odbornej školy, Nábrežie mládeže 1, XXXXX, ktorému nevenovali dostatočnú pozornosť a kontrolu, v dôsledku čoho ich syn XXXXX nechodil do školy a bez objektívnych príčin v období mesiaca jún 2012 vymeškal 108 vyučovacích hodín.
	
	V zmysle § 216 odsek 2 Trestného poriadku bola vyššie uvedeným uznesením prokurátorky určená obvineným XXXXX a XXXXX skúšobná doba v trvaní 12 mesiacov, ktorá plynula od 18.01.2013 do 18.01.2014.
V zmysle § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	V zmysle § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku.
Z doplneného odpisu registra trestov Generálnej prokuratúry SR, zo správ OR PZ XXXXX, Okresného úradu XXXXX, obce XXXXX som zistila, že obv. XXXXX a obv. XXXXX v súčasnosti nie sú trestne stíhaní, ani sa v skúšobnej dobe podmienečne zastaveného trestného stíhania nedopustili žiadneho trestného činu  ani priestupku.  S poukazom na tieto skutočnosti som toho názoru, že obvinení XXXXX a  XXXXX počas skúšobnej doby viedli riadny život, a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka